rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২৩:৫০, ২০ ডিসেম্বর ২০২১ (ইউটিসি) হাসান হামিদ   – (অপসারণের প্রস্তাবনা দেখুনলগ দেখুন) () কোনো নির্ভরযোগ্য মাধ্যমিক উৎসে তাৎপর্যপূর্ণ প্রচার নেই। তথ্যসূত্রগুলো সব ব্যক্তির নিজের লেখা কলাম। উল্লেখযোগ্য কোনো পদক-পুরস্কার লাভ করেন নি। — ইয়াহিয়া (আলাপ • অবদান) - ০৭:০২, ১৪ ডিসেম্বর ২০২১ (ইউটিসি)  সাইটেশন ওভারকিল। কোন উল্লেখযোগ্য পুরস্কার পাননি। দ্রুত মোছা হোক। -- Prodipto Deloar (আলাপ • অবদান • লগ) ০৭:২৪, ১৪ ডিসেম্বর ২০২১ (ইউটিসি) হাসান হামিদ বর্তমান সময়ের গুরুত্বপূর্ণ একজন তরুণ কলামিস্ট। তিনি মানুষের সামাজিক ও জাতীয় সংকট নিয়ে গবেষণামূলক প্রবন্ধ লিখে চলেছেন। তিনি ইতিহাস বিষয়ে অনেক প্রবন্ধ লিখেছেন যা আন্তর্জাতিক বিভিন্ন জার্নালে প্রকাশিত হয়েছে। তিনি একজন গবেষক ও গুরুত্বপূর্ণ লেখক। গ্লোবাল বেঙ্গলি লিস্ট ফেস্ট পুরস্কার পেয়েছেন যেখানে ৮টি দেশের অনেক লেখক অংশ নিয়েছিলেন। হাসান হামিদ সম্পর্কে যে রেফারেন্সগুলো যুক্ত করা হয়েছে তার পাতাটিতে তা তার কাজের সামান্য অংশ। ধন্যবাদ আপনাকে। -- Muksina1090 (আলাপ) ১১:২১, ১৪ ডিসেম্বর ২০২১ (ইউটিসি)  তাঁকে নিয়ে প্রকাশিত অনেক সংবাদের সূত্রও আছে। প্লিজ। খেয়াল করুন। -- Muksina1090 (আলাপ) ১১:২২, ১৪ ডিসেম্বর ২০২১ (ইউটিসি) তথ্যসূত্রগুলো সব ব্যক্তির নিজের লেখা কলাম নয়। তাঁর বই ও তাঁকে নিয়ে জাতীয় পত্রিকায় অনেক নিউজও হয়েছে। হচ্ছে। যেমন- https://www.prothomalo.com/bangladesh/মুজিব-বর্ষে-আবৃত্তিমেলা-প্রকাশ-করল-হাসান-হামিদের কিংবা https://www.manobkantha.com.bd/art-literature/385430 অথবা https://www.kalerkantho.com/online/book-fair/2021/03/26/1017801 এ রকম অনেক আছে। সব এখানে উল্লেখ করা হয়নি। ধন্যবাদ। -- Muksina1090 (আলাপ) ১১:২৭, ১৪ ডিসেম্বর ২০২১ (ইউটিসি)  । সাইটেশন ওভারকিলই বটে! উল্লেখযোগ্য কোনো পদক-পুরস্কার পাননি। আবার তথ্যসূত্রিগুলোর বেশিরভাগই নিজের লেখা কলাম। ≈ MS Sakib  «আলাপ»  ১৯:০৮, ১৬ ডিসেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
পাম্মল দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি পুরনিগম৷ এটি চেন্নাই সেন্ট্রাল রেলওয়ে স্টেশন থেকে ২২ কিলোমিটার দূরে পল্লাবরমের পশ্চিম দিকে অবস্থিত৷ গ্র্যাণ্ড সাদার্ন ট্রাঙ্ক রোডের পশ্চিমে থাকা পাম্মল চেন্নাই আন্তর্জাতিক বিমানবন্দরের অতিনিকটে অবস্থিত৷ এটি তাম্বরম থেকে ৭ কিলোমিটার দূরে রয়েছে৷ নিকটবর্তী রেলওয়ে স্টেশনটি হলো চেন্নাই শহরতলি রেলওয়ের পল্লাবরম রেলওয়ে স্টেশন৷  পল্লাবরম থেকে তুরাইবক্কম অবধি বিস্তৃত ২০০ ফুট দীর্ঘ রাস্তা পাম্মলের সাথে তুরাইবক্কমকে যুক্ত করেছে৷ চেন্নাই বাইপাস রোড পাম্মলকে চেন্নাইয়ের বাইরে বহু অঞ্চলের সাথে যুক্ত করেছে৷ চেন্নাই আউটার রিং রোড পাম্মল থেকে মাত্র ৫ কিলোমিটার দূরে অবস্থিত৷ সাত কিলোমিটার দূরে অবস্থিত তাম্বরম রেলওয়ে স্টেশনটি বহু এক্সপ্রেস ট্রেনের হল্ট৷  চর্ম-চর্মজাত শিল্প এবং ট্যানিং ফ্যাক্টরিগুলি পাম্মলের অর্থনীতির কাণ্ডারী, যা প্রচুর চাকরির যোগান দেয়৷ পাম্মল সম্বন্ধ মুদলিয়ার আধুনিক তামিল সাহিত্যের জনক নামে পরিচিত৷  জনতত্ত্ব  ২০১১ খ্রিস্টাব্দে ভারতের জনগণনা অনুসারে ২১ টি ওয়ার্ড সংবলিত পাম্মল শহরের জনসংখ্যা ছিলো ৭৫,৮৭০ জন, যার মধ্যে পুরুষ ৩৭,৯৭১ জন ও নারী ৩৭,৮৯৯ জন অর্থাৎ প্রতি হাজার পুরুষে নারী সংখ্যা ৯৯৮ জন৷ ছয় বছর অনূর্ধ্ব শিশু সংখ্যা ৮,২৬৪ জন, যা মোট জনসংখ্যার ১০.৮৯ শতাংশ৷ শহরের মোট পরিবার সংখ্যা ২,৪৫৭ টি৷ শহরের মোট সাক্ষরতার হার ৯১.০৫ শতাংশ, যেখানে পুরুষ সাক্ষরতার হার ৯৪.২৮ শতাংশ ও নারী সাক্ষরতার হার ৮৭.৮৩ শতাংশ৷https://www.census2011.co.in/data/town/803354-pammal-tamil-nadu.html  অবস্থান পাম্মলের উত্তর দিকে পোলিচলুর ও কাউলবাজার, উত্তর-পূর্ব দিকে মীনমবক্কম ও ত্রিশূলম, পূর্ব দিকে পল্লাবরম, দক্ষিণ দিকে নাগলকেনি, দক্ষিণ-পশ্চিম দিকে তিরুনীরমালাই ও তিরুমুড়িবক্কম, পশ্চিম দিকে অনকাপুদুর অবস্থিত৷   ইতিহাস  খ্রিস্টীয় নবম থেকে দ্বাদশ শতাব্দীর মধ্যে চোল সাম্রাজ্যর শেষ সময়ে পাম্মল চূড়দুরনাড়ু অঞ্চলের অন্তর্গত ছিলো, যা ছিলো মূলত ত্রিশূলম বা ত্রিচূড়মকে কেন্দ্র করে৷ চূড়দুরনাড়ু অঞ্চল ছিলো দক্ষিণে তাম্বরম থেকে উত্তরে আদমবক্কম ও আলান্দুর পর্যন্ত৷ পাম্মল, পল্লাবরম ও তিরুনীরমালাই এই অঞ্চলের অংশীভূত ছিলো৷  তিরুনীরমালাইয়ে প্রাপ্ত শিলালেখতে পল্লাবরমের নিকট অবস্থিত পাম্মলের কোনো এক ধনাঢ্য ব্যবসায়ীয়ের কথা রয়েছে৷ এটি পাম্মলের প্রাচীনত্বকে নির্দেশ করে৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
হানিফা মসজিদ (মসজিদ হানিফা নামেও পরিচিত) নাদরোগা-নাভোসা প্রদেশ, ভিটি লেভু, ফিজিতে অবস্থিত একটি সুন্নি ইসলাম মসজিদ।  ইতিহাস ২০১৯ সালে ২৫ বছর পুরাতন একটি ছোট মসজিদ পরিদর্শনের পর নাডির ব্যবসায়ী ববি খান একটি নতুন মসজিদ নির্মাণের জন্য তহবিল প্রদানের প্রতিশ্রুতি দেন। ১০ এপ্রিল ২০২১ সালে আনুষ্ঠানিকভাবে উদ্বোধন করা হয়, যার ব্যয় হয় $১ মিলিয়ন। প্রকল্পটি সম্পন্ন হতে প্রায় ১৮ মাস সময় লেগেছিল। মসজিদটি খানের মা, হানিফা বেগমের নামে নামকরণ করা হয়েছিল। মসজিদটি যে জমিতে অবস্থিত, সেই জমিটি ওয়েস্টার্ন হোম লিমিটেড দ্বারা দান করা হয় এবং নির্মাণও তারা সম্পন্ন করে। উদ্বোধনী অনুষ্ঠানটি ফাইয়াজ কোয়া, বাণিজ্য, পর্যটন ও পরিবহন মন্ত্রী কর্তৃক পরিচালিত হয়।   আরও দেখুন    ফিজিতে ইসলাম  ফিজির মসজিদের তালিকা  তথ্যসূত্র  বিষয়শ্রেণী:১৯৯০-এর দশকে প্রতিষ্ঠিত সংগঠন বিষয়শ্রেণী:২০২১-এ সম্পন্ন মসজিদ বিষয়শ্রেণী:ফিজির মসজিদ বিষয়শ্রেণী:নাদরোগা-নাভোসা প্রদেশ বিষয়শ্রেণী:ওশেনিয়ার সুন্নি মসজিদ বিষয়শ্রেণী:২১শ শতাব্দীর মসজিদ
local configuration = { 	['templatestyles'] = 'মডিউল:Navbar/শৈলী.css', 	['box_text'] = 'এই বাক্সটি: ',			-- default text box when not plain or mini 	['title_namespace'] = 'টেমপ্লেট',		-- namespace to default to for title 	['invalid_title'] = 'শিরোনাম অবৈধ ', 	['classes'] = { -- set a line to nil if you don't want it 		['navbar'] = 'navbar', 		['plainlinks'] = 'plainlinks', -- plainlinks 		['horizontal_list'] = 'hlist', -- horizontal list class 		['mini'] = 'navbar-mini', -- class indicating small links in the navbar 		['this_box'] = 'navbar-boxtext', 		['brackets'] = 'navbar-brackets', 		-- 'collapsible' is the key for a class to indicate the navbar is 		-- setting up the collapsible element in addition to the normal 		-- navbar. 		['collapsible'] = 'navbar-collapse', 		['collapsible_title_mini'] = 'navbar-ct-mini', 		['collapsible_title_full'] = 'navbar-ct-full' 	} }  return configuration
thumb|দুর্গা পূজার একটি প্যান্ডেল প্যান্ডেল বলতে একটি অস্থায়ী কাঠামোকে বোঝায়, যা সাধারণত কাপড়, বাঁশ, কাঠ বা ধাতব ফ্রেম দিয়ে তৈরি করা হয়। এটি মূলত বিভিন্ন সামাজিক, ধর্মীয় বা সাংস্কৃতিক অনুষ্ঠান, মেলা, পূজা-পার্বণ, বিয়ে, কিংবা রাজনৈতিক সমাবেশে ব্যবহৃত হয়। এটি স্থায়ী কোনো কাঠামো নয়, বরং নির্দিষ্ট সময়ের জন্য তৈরি করা হয়। সাধারণত ভারত ও তার প্রতিবেশী দেশগুলোতে এর ব্যবহার লক্ষ্য করা যায়।  তথ্যসূত্র   বিষয়শ্রেণী:ভারতের উৎসব বিষয়শ্রেণী:ভারতের স্থাপত্য বিষয়শ্রেণী:হিন্দু পূজায় ব্যবহৃত বস্তু
নাগাল্যান্ড আইনসভা হল ভারতের নাগাল্যান্ড রাজ্যের এককক্ষ বিশিষ্ট আইনসভা। নাগাল্যান্ড ১ ডিসেম্বর ১৯৬৩-এ ভারতের একটি রাজ্যে পরিণত হয় এবং ১৯৬৪ সালের জানুয়ারিতে নির্বাচনের পর, ১১ ফেব্রুয়ারি ১৯৬৪-এ প্রথম নাগাল্যান্ড বিধানসভা গঠিত হয়। ১৯৭৪ সালে, নাগাল্যান্ড বিধানসভার সদস্য সংখ্যা বর্তমানের ৬০ জন সদস্যে বৃদ্ধি করা হয়েছিল।  বিধানসভায় কোনও মনোনীত সদস্য নেই। সমস্ত সদস্য একক আসনের নির্বাচনী এলাকা থেকে প্রাপ্তবয়স্ক ভোটাধিকারের ভিত্তিতে নির্বাচিত হন। মেয়াদ পূর্তির পূর্বেই ভেঙে না গেলে বিধানসভার স্বাভাবিক মেয়াদ পাঁচ বছর। নাগাল্যান্ডের রাজধানী কোহিমায় বিধানসভার আসন অবস্থিত।   তথ্যসূত্র    আরও পড়ুন    মুরি, খোচামো চোনজামো (২০০৭)। নাগা বিধানসভা এবং এর স্পিকার, নয়াদিল্লি: মিত্তাল প্রকাশনা,   বহিঃসংযোগ    নাগাল্যান্ড বিধানসভা, কোহিমা, ওয়েবপেজ   বিষয়শ্রেণী:এক কক্ষবিশিষ্ট আইনসভা বিষয়শ্রেণী:ভারতের রাজ্য বিধানসভা
লক্ষ্মী বারুপাল একজন ভারতীয় রাজনীতিবিদ এবং ভারতীয় জনতা পার্টির একজন নেতা। তিনি রাজস্থানের দেসুরি নির্বাচনী এলাকা থেকে প্রাক্তন বিধানসভার সদস্য। Laxmi Barupal MLA Desuri তিনি সাবেক সংসদ সদস্য হুকাম রামের মেয়ে।   শিক্ষা  বারুপাল মহর্ষি দয়ানন্দ বিশ্ববিদ্যালয় থেকে স্নাতক পাশ করেছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজস্থান বিধানসভার নারী সদস্য বিষয়শ্রেণী:রাজস্থান বিধানসভার সদস্য ২০০৩-২০০৮ বিষয়শ্রেণী:রাজস্থানের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ
শেখ শরফুদ্দিন বু আলী কালান্দার পানিপথী (১২০৯-১৩২৪ খ্রিষ্টাব্দ বা ৭২৪ হিজরি) চিশতিয়া তরিকার একজন সূফি সাধক যিনি ভারতে বাস করতেন। পানিপথের শহরে তার দরগাহ (মাজার) অবস্থিত যা  একটি ধর্মীয় তীর্থস্থান। তার আসল নাম ছিল শেখ শরফুদ্দিন কিন্তু তিনি বু আলী শাহ নামেই অধিক পরিচিত। তার পিতার নাম শেখ ফখর উদ্দিন, যিনি তার সময়ে মহান পণ্ডিত এবং দরবেশ  ছিলেন। তিনি খুব অল্প  বয়সে তার পড়াশোনা শেষ করেন এবং পরবর্তীকালে প্রায় বিশ বছর দিল্লির কুতুব মিনারের নিকটে পড়াশোনা করেন। দিওয়ানে হযরত শরফুদ্দিন বু আলী কালান্দার  নামে তিনি ফার্সি কবিতার একটি সংকলন প্রকাশিত করেন যা পরবর্তকালে খাজা শাহাউদ্দিন কর্তৃক পাঞ্জাবী ভাষায় অনূদিত হয়। ফার্সি ভাষায় এটি একটি মহান সূফি কাজ।   জন্মস্থান  একটি সূত্রে জানা যায় তিনি ১২০৯ খ্রিষ্টাব্দের প্রথম দিকে ভারতের পানিপথে জন্ম গ্রহণ করেন। তার দরগাহের সমাধিফলকে ফার্সি ভাষায় লেখা আছে, তার জন্মস্থান গাঞ্জায় যা বর্তমানে আজারবাইজান। এ থেকে বুঝা যায় তার বংশ নুমান ইবনে সাবিত হযরত আবু হানিফা থেকে এসেছে। তার পিতার নাম শেখ ফখর উদ্দিন, যিনি তার সময়ের মহান পণ্ডিত এবং দরবেশ ছিলেন। তার মাতা বিবি হাফিজা, মৌলানা সৈয়দ নিমাত উল্লাহ হামদানির কন্যা। ৬০০ হিজরীতে তার পিতা ইরাক থেকে ভারতে আসেন এবং পানিপথে বসতি স্থাপন করেন।   প্রাথমিক জীবন  চার বছর বয়স থেকেই বু আলী কালান্দার মায়ের কাছ থেকে পবিত্র কুরআন পাঠ করতে শিখেন এবং পণ্ডিত রাম সানাহি থেকে হিন্দু শাস্ত্রের উপর জ্ঞান অর্জন করেন। তরুণ বয়সে তিনি তিনটি তরিকার (সোহারার্দিয়া, কাদেরিয়া এবং নকশাবন্দিয়া) জ্ঞান অর্জন করেন। তার উনিশ জন আধ্যাত্মিক পীর বা দীক্ষাগুরু রয়েছে, যাদের মধ্যে এগারজন মুসলমান এবং আটজন হিন্দু।   সমাধিসৌধ    উপাখ্যান  এই মহান সাধকের অনেক উপাখ্যান লোক মুখে প্রচলিত রয়েছে। একটি উপখ্যান এমন রয়েছে যে, প্রায় ৩৬ বছর কার্নাল নদীর পানিতে দাড়িঁয়ে থেকে সাধনা করার ফল স্বরূপ মুহাম্মাদ তাকে বু আলী (আলীর সুবাস)উপাধি দান করেন। এই মর্যাদাপ্রাপ্ত হওয়ার পর অনেক মহান সুফি সাধক তার সাক্ষাত লাভ করার জন্য আসেন। অন্য আরেকটি উপাখ্যানে উল্লেখ আছে, একদিন মুহাম্মাদ তার বেশারতে (স্বপ্ন) আসেন এবং তাকে একটি ইচ্ছা পূরণের আশ্বাস দেন। কালান্দার নবুওয়াতের আবেদন করল এবং তাকে বলা হল নবুওয়তের দরজা বন্ধ হয়ে গেছে এবং মুহাম্মাদ হচ্ছেন শেষ নবী। তারপর তিনি আলী হতে চাইলেন এবং বলা হল ঐ মর্যাদাটিও আগেই পূর্ণ হয়েছে। এরপর তিনি আলীর অন্তত সুবাস পাওয়ার জন্য আবেদন করলেন এবং তার এই ইচ্ছা পূর্ণ করা হল। তার নামের একটি তাৎপর্যপূর্ণ দিক  হল এই যে, বু আলী কুন্যিয়াত আবু আলী এর অন্যরূপ।   তথ্যসূত্র   বিষয়শ্রেণী:ভারতীয় সুফি বিষয়শ্রেণী:১২০৯-এ জন্ম বিষয়শ্রেণী:১৩২৪-এ মৃত্যু বিষয়শ্রেণী:সুফি সাধক
আশ্বিন () বাংলা সনের ষষ্ঠ মাস এবং হিন্দু পঞ্জিকা ও ভারতীয় রাষ্ট্রীয় শকাব্দের সপ্তম মাস। শরতের সমাপ্তি। বৈদিক জ্যোতিষশাস্ত্র অনুসারে, সূর্য কন্যা তারামণ্ডলে প্রবেশ করলে এই মাসের আগমন ঘটে। বাংলাদেশের সর্বশেষ সংশোধিত পঞ্জিকা অনুসারে, আশ্বিন এখন ৩০ দিনের পরিবর্তে ৩১ দিন নিয়ে গঠিত। এই সংশোধনটি ১৬ অক্টোবর ২০১৯ থেকে কার্যকর হয়৷   নামের উৎস  নামটি এসেছে অশ্বিনী নক্ষত্রে সূর্যের অবস্থান থেকে।   উৎসব  আশ্বিন মাসে কয়েকটি ধর্মীয় উৎসব পালিত হয়ে থাকে।Henderson, Helene. (Ed.) (2005) Holidays, festivals, and celebrations of the world dictionary Third edition. Electronic edition. Detroit: Omnigraphics, p. xxix.  সেগুলো হল -  নবরাত্রি   দুর্গাপূজা  বিজয়া দশমী  কোজাগরী লক্ষ্মী পূজা  কালী পূজা ও দীপাবলি   আরও দেখুন   ভারতীয় জ্যোতির্বিজ্ঞান   তথ্যসূত্র    বহিঃসংযোগ     বিষয়শ্রেণী:বাংলা পঞ্জিকার মাস *07
হান্না ক্লোভার (জন্ম: ৩ সেপ্টেম্বর, ২০০২) বা ক্লোভারমোস একজন কানাডীয় উইকিপিডিয়া সম্পাদক। ২০২৪ সালে পোল্যান্ডের কাতোভিসে উইকিম্যানিয়ায় তাকে বর্ষসেরা উইকিমিডিয়ান হিসেবে ভূষিত করা হয়। তিনিই সর্বকনিষ্ঠ প্রাপক, পুরস্কার প্রদানের সময় যার বয়স ছিল ২১ বছর। ক্লোভার একজন উইকিপিডিয়া প্রশাসকও।  ক্লোভার ১৬ বছর বয়সে উইকিপিডিয়া সম্পাদনা শুরু করেন। তিনি তার বেশিরভাগ সম্পাদনা মোবাইল ডিভাইসে করেন এবং এটি করার অভিজ্ঞতা সম্পর্কে প্রতিক্রিয়া জানান। ক্লোভার "এডিটর রিফ্লেকশন্স" নামে একটি প্রকল্পও শুরু করেছেন, যেখানে ২০০ জনেরও বেশি উইকিপিডিয়া সম্পাদক অবদান রেখেছেন। তিনি নায়াগ্রা অঞ্চল থেকে আসেন এবং টরন্টো উইকিক্লাবে অংশগ্রহণ করেন। টরন্টো উইকিক্লাব হলো উইকিপিডিয়া সম্পাদকদের একটি সম্মেলন। ক্লোভার কানাডীয় বিষয় সম্পর্কিত নিবন্ধগুলো সম্পাদনা করেন। ক্লোভার ম্যাকডোনাল্ডসে কাজ করার সময় তিনি তার বিরতির সময়ে সম্পাদনা করতেন। তিনি মোট ২৪,০০০ এরও বেশি সম্পাদনা করেছেন।    আরও দেখুন   উইকিপিডিয়ার ব্যক্তিদের তালিকা   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:নারী বিশ্বকোষ রচয়িতা বিষয়শ্রেণী:উইকিপিডিয়া ব্যক্তি বিষয়শ্রেণী:বর্ষসেরা উইকিমিডিয়ান
আইচগাতী ইউনিয়ন বাংলাদেশের খুলনা জেলার রূপসা উপজেলার অন্তর্গত একটি ইউনিয়ন।   অবস্থান ও আয়তন  আইচগাতী ইউনিয়নের আয়তন ১২ বর্গ কিলোমিটার। ১০ টি গ্রাম এবং ০৯ টি মৌজা নিয়ে এই ইউনিয়ন গঠিত। ৬৪,৩৬৯জন জনসংখ্যার মধ্যে পুরুষ- ৩৩,১৩৭জন এবং মহিলা- ৩১,২৩২জন। সড়কের মধ্যে পাকা রাস্তা- ২৫কি.মি. ইটের সলিং- ১০কি. মি. এবং কাঁচা রাস্তা- ২.৮ কি.মি।   ক্রীড়া সংগঠন  ১। আব্দুল্লাহপুর একাদশ ক্লাব ২। ওয়াহেদপুর নবরণী ক্লাব।   শিক্ষাপ্রতিষ্ঠান   মহাবিদ্যালয়  সরকারী বঙ্গবন্ধু কলেজ  সৈয়দ আরশাদ আলী এন্ড সবুরুন্নেছা গালস্ কলেজ  মাধ্যমিক বিদ্যালয় নবীনগর ইসলামিক মিশন মাধ্যমিক বিদ্যালয়, রূপসা, খুলনা, বেলফুলিয়া ইসলামিয়া মাধ্যমিক বিদ্যালয়, রূপসা, খুলনা, সামছুর রহমান নিম্ন মাধ্যমিক বিদ্যালয়, রূপসা, খুলন, ।কমরেড রতনসেন কলেজিয়েট গার্লস স্কুল।   মাদ্রাসা নবীনগর ছিদ্দিকীয়া দাখিল মাদ্রাসা, রূপসা, খুলনা,এনএনএসকে মহিলা দাখিল মাদ্রাসা, রূপসা, খুলনা,খানজাহান আলী মহিলা দাখিল মাদ্রাসাদেয়াড়া যুগিহাটী আমিনিয়া আলিম মাদ্রাসা, রূপসা, খুলনা।   তথ্যসূত্র   বিষয়শ্রেণী:রূপসা উপজেলার ইউনিয়ন
জোসেফ চেম্বারলেন স্মারক ঘড়িঘর যুক্তরাজ্যের ইংল্যান্ডের বার্মিংহাম শহরের এজবাস্টন উপশহরে বার্মিংহাম বিশ্ববিদ্যালয়ের উপাচার্যের কার্যালয় প্রাঙ্গণে অবস্থিত একটি নিরাবলম্ব (স্বাধীনভাবে দণ্ডায়মান) ঘণ্টাযুক্ত ঘড়িঘর। জোসেফ চেম্বারলেনের স্মরণে এটিকে ওল্ড জো (Old Joe) ডাকনামেও ডাকা হয়। এটি বিশ্বের সর্বোচ্চ নিরাবলম্ব ঘড়িঘর। এটির প্রকৃত উচ্চতা নিয়ে বিতর্ক আছে। বিশ্ববিদ্যালয়টি নিজেই কখনও এটির উচ্চতা ১১০ মিটার, কখনও ৯৯ মিটার, কিংবা ১০০ মিটার উল্লেখ করেছে। শেষোক্ত ১০০ মিটার উচ্চতাটি অন্যান্য উৎস দ্বারা সমর্থিত। ১৯০৮ সালে নির্মাণকাজ সমাপ্ত হবার পরে ১৯৬৫ সাল পর্যন্ত এটি বার্মিংহামের সর্বোচ্চ স্থাপনা ছিল। ঐ বছর বিটি টেলিযোগাযোগ বুরূজটি এটিকে উচ্চতায় ছাড়িয়ে যায়। তা সত্ত্বেও এটি আজও যুক্তরাজ্যের সর্বোচ্চ ৫০টি স্থাপনার একটি। ১৯৪৫ সালে এক বক্তৃতায় বার্মিংহাম বিশ্ববিদ্যালয়ের সচিব বিবৃতি দেন যে বুরূজটি ৩২৯ ফুট উঁচু, ঘড়ির মুখটির ব্যাস ১৭ ফুট, ঘড়ির কাঁটাগুলির দৈর্ঘ্য ১০ ও ৬ ফুট, এবং ঘণ্টার ওজন ৫ টন।  চেম্বারলেন এই ঘড়িঘরটি নির্মাণের অর্থ তহবিল সংগ্রহে প্রধান ভূমিকা পালন করেন। তিনি এটির নকশার উপরেও প্রভাব রাখেন; ঘড়িঘরটি ইতালির সিয়েনা শহরের তোররে দেল মাঞ্জিয়া কাম্পানিলে ঘণ্টাঘরের আদলে নকশা করা হয়। ঘড়িঘরটির সামনে সারা বছর ধরে বিশ্ববিদ্যালয়ের বিভিন্ন উৎসব-অনুষ্ঠান উদযাপন করা হয়। বিশেষ করে স্নাতক উপাধি প্রদান অনুষ্ঠানটি এখানেই অনুষ্ঠিত হয়। ১৯৮৯ সালে এই ঘড়িঘরের সম্মানে ব্রায়ান জি ডব্লিউ ম্যানিং ১০৫১৫নং গ্রহাণুটির নাম রাখেন "ওল্ড জো"। দ্বিতীয় বিশ্বযুদ্ধের সময় বিশ্ববিদ্যালয়ে কর্মরত রাডার উদ্ভাবকেরা তাদের পরীক্ষা-নিরীক্ষাতে এই ঘড়িঘরটি ব্যবহার করেন। ঘড়িঘরটিতে পেরিগ্রিন বাজপাখির আবাস থাকে। বিশেষ বিশেষ দিবসে (যেমন স্তন ক্যান্সার সচেতনতা মাস ও অন্যান্য গবেষণাকর্ম উদযাপনের জন্য) ঘড়ির মুখটিকে বিশেষ রঙে রঞ্জিত করা হয়।  ঘড়িঘরটিকে বার্মিংহাম বিশ্ববিদ্যালয়ের প্রথম উপাচার্য জোসেফ চেম্বারলেনের স্মরণে নির্মাণ করা হয়। এটি বার্মিংহাম শহরের একটি গুরুত্বপূর্ণ দিকচিহ্ন (ল্যান্ডমার্ক)। এটিকে যুক্তরাজ্যের ঐতিহাসিক স্থাপনাগুলির ২য়** শ্রেণীতে তালিকাভুক্ত করা হয়েছে। ঘড়িঘরটিকে বিশ্ববিদ্যালয় প্রাঙ্গণের বহু মাইল দূর থেকেও দেখতে পাওয়া যায়, তাই এটি খোদ বিশ্ববিদ্যালয়ের সমার্থক একটি প্রতীকী স্থাপনায় পরিণত হয়েছে।  ওল্ড জো ঘড়িঘরটি ইংল্যান্ডের বিখ্যাত বিগ বেন (এলিজাবেথ) ঘড়িঘরের চেয়ে কয়েক মিটার বেশি উঁচু। সম্প্রতি ভারতের তথ্য প্রযুক্তি ব্যবসা প্রতিষ্ঠান ইনফোসিস মহীশূরে ১৩৫ মিটার উচ্চতার একটি নিরাবলম্ব ঘড়িঘর তৈরির পরিকল্পনা করেছে, যা ওল্ড জো-কে ছাড়িয়ে যাবে। অন্যদিকে নিরাবলম্ব নয়, বরং কোনও ভবনের অঙ্গীভূত বিশ্বের সর্বোচ্চ ঘড়িঘরটি হল সৌদি আরবের মক্কা নগরীর আবরাজ আল-বাইত ঘড়িঘর, যেটির উচ্চতা ৬০১ মিটার।  তথ্যসূত্র  সাধারণ  বহিঃসংযোগ   ওল্ড জো ঘড়িঘরের ইতিহাস (ইংরেজি)  বিষয়শ্রেণী:১৯০৮-এ সমাপ্ত বুরূজ বিষয়শ্রেণী:বার্মিংহাম বিশ্ববিদ্যালয় বিষয়শ্রেণী:যুক্তরাজ্যের ঘণ্টাঘর বিষয়শ্রেণী:ইংল্যান্ডের একক ঘড়ি বিষয়শ্রেণী:যুক্তরাজ্যের ঘড়িঘর বিষয়শ্রেণী:ওয়েস্ট মিডল্যান্ডস কাউণ্টির বুরূজ বিষয়শ্রেণী:বার্মিংহামের ২য় শ্রেণীর তালিকাভুক্ত ভবন বিষয়শ্রেণী:জোসেম চেম্বারলেনের স্মারক বিষয়শ্রেণী:১৯০৮-এ ইংল্যান্ডে প্রতিষ্ঠা
মাধবপুর পৌরসভা বাংলাদেশের সিলেট বিভাগের হবিগঞ্জ জেলার একটি স্থানীয় সরকার সংস্থা। ১৯৯৭ সালে প্রতিষ্ঠিত এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।   অবস্থান ও আয়তন  মাধবপুর পৌরসভাটি সিলেট বিভাগের হবিগঞ্জ জেলার মাধবপুর উপজেলা সদরে অবস্থিত।   ইতিহাস    ভৌগোলিক উপাত্ত    শিল্প ও সংস্কৃতি    প্রশাসনিক উপাত্ত    নির্বাচিত জন-প্রতিনিধি  বিগত ২০১৫ সালের ৩০ ডিসেম্বর তারিখ অনুষ্ঠিত পৌরসভা নির্বাচনে আওয়ামী লীগ সমর্থিত প্রার্থী হিরেন্দ্র লাল সাহা মেয়র পদে নির্বাচিত হয়েছেন।   জনসংখ্যা উপাত্ত  ২০১১ সালের আদমশুমারী অনুসারে মাধবপুর পৌরসভার লোক সংখ্যা ২১,৯৩০ জন; যাদের ১১,১০৬ জন পুরুষ এবং ১০,৮২৪ জন মহিলা।   স্বাস্থ্যসেবা    শিক্ষা ব্যবস্থা  এখানে ১০ টি প্রাথমিক বিদ্যালয় (সরকারি প্রাথমিক বিদ্যালয় ৪ টি, রেজিস্টার্ড বেসরকারি ১ টি, কিন্ডার গার্টেন ৫ টি); ২ টি উচ্চ বিদ্যালয় (বেসরকারি বালক ১ টি, বেসরকারি বালিকা ১ টি); ৪ টি মাদ্রাসা (আলিয়া ১ টি, কওমী ৩ টি) এবং ১ টি কলেজ (বেসরকারি বিশ্ববিদ্যালয়) রয়েছে।   নাগরিক সুযোগ-সুবিধা  এই পৌরসভার নাগরিক সুযোগ-সুবিধা বিভিন্ন ক্ষেত্রে কিছুটা অপ্রতুল; এর মধ্যে পয়োঃনিষ্কাশন ব্যবস্থা প্রধান।   কৃষি ও অর্থনীতি    যোগাযোগ ব্যবস্থা    উল্লেখযোগ্য ব্যক্তি    দর্শনীয় ও বৈশিষ্ট্যপূর্ণ স্থান এবং স্থাপনা    বিবিধ    আরও দেখুন   মাধবপুর উপজেলা;  হবিগঞ্জ জেলা;  বাংলাদেশের পৌরসভাসমূহের তালিকা।   তথ্যসূত্র   বহিঃসংযোগ  মাধবপুর পৌরসভা - জাতীয় তথ্য বাতায়ন।  মাধবপুর পৌরসভা - স্থানীয় সরকার প্রকৌশল অধিদপ্তর।  বিষয়শ্রেণী:মাধবপুর উপজেলা বিষয়শ্রেণী:হবিগঞ্জ জেলার পৌরসভা
থাম্ব|দর্শনমত ভবন () একটি পরিবর্তনশীলতা-সমর্থক দার্শনিক শব্দবিশ্ব। এর উদ্গাতা হলেন সক্রেটিস-পূর্ব গ্রিক দার্শনিক হেরাক্লিটাস যা ইলিয়াটিকস মতবাদের বিরোধী একটি দর্শনমত।   ইতিহাস  হিরাক্লিটাস ভবন সম্পর্কে বিষদ আলোচনা করেছেন। এবং পরবর্তীতে তিনি পরমাণু আন্দোলন বিষয়েও ভবন সম্পর্কে বক্তব্য রাখেন।   তত্ত্ববিদ্যা  হিরাক্লিটাসের মতে, গতি ও পরিবর্তনই সত্য। জগতের সবকিছুই পরিবর্তনশীল। কোনো কিছুই স্থির নয়। প্রত্যেক বস্তুই পরিবর্তন ও রূপান্তরের মধ্য দিয়ে নিত্য রূপ ও আকার ধারণ করছে। তার মতে, “একই নদীতে দু’বার গোসল করা অসম্ভব। এমনকি একবারও সম্ভব নয়। কারণ, স্রোতের অংশ বিশেষ স্পর্শ করার পূর্বেই সে স্রোত বাহিত হয়ে যায়”। সৃষ্টিনিয়মও অনুরূপ। পলকে-পলকে প্রলয় ঘটছে। দু’মুহূর্তের অবস্থা এক হতে পারে না। সবকিছু নিত্য চঞ্চল, বহমান ও পরিবর্তনশীল। একই সূর্য প্রতিদিন উদয় হয় না, অস্তও যায় না। প্রতিদিন নিত্য-নতুন সূর্যের উদয় হয়। নদীর উত্তাল তরঙ্গ মুহূর্তে-মুহূর্তে পরিবর্তিত হচ্ছে।মো. আবদুল হালিম, দার্শনিক প্রবন্ধাবলি: তত্ত্ব ও বিশ্লেষণ, বাংলা একাডেমী, ঢাকা, ২০০৩   আরও দেখুন   দৈহিক তত্ত্ববিদ্যা  উৎস বই এবং নিবন্ধ  R.Arthur, Minkowski Spacetime and the Dimensions of the Present in The Ontology of Spacetime, Vol. 1, Dieks, D., Amsterdam, Elsevier 2006.M.Born, Einstein's Theory of Relativity, New York City,Dover Publications 1962.  A.Einstein, On the Electrodynamics of Moving Bodies, New York, Dover Publications 1952, pp. 35–65.P.Fitzgerald, Four Kinds of Temporal Becoming,Philosophical Topics 13 1985, pp. 145–177.  A.Shimony, The Transient now (in Search for a Naturalistic World View), Cambridge,Cambridge University Press 1993, Vol. II.J.J.C.Smart, Philosophy and Scientific Realism, New York, The Humanities Press 1963.  G.Whitrow, The Natural Philosophy of Time, Oxford, Oxford University Press 1980.  A. Mitov - S. Moch - A. Vogt, Next-to-next-to-leading order evolution, Phys. Lett. B 638 (2006) 61 [hep-ph/0604053] [SPIRES]   তথ্যসূত্র    বহিঃসংযোগ   জড়বাদী ভবন — স্ট্যানফোর্ড এনসাইক্লোপিডিয়া অব ফিলোসফি  আধুনিক পদার্থবিজ্ঞানে ভবন — স্ট্যানফোর্ড এনসাইক্লোপিডিয়া অব ফিলোসফি  নক্ষত্রমণ্ডলের ধূলির রাসায়নিক এবং দৈহিক বিবর্তন  দৈহিক তত্ত্ববিদ্যার প্রসপেক্টস  উত্তর-শাস্ত্রীয় দৈহিক তত্ত্ববিদ্যা — জার্নাল অব থিওরিটিস্  ক্ষুদ্র স্কেলে নাক্ষত্রিক ভবন — পাদোয়া রিসার্চ  দৈহিক বিবর্তন — জেএইচইপি  বিষয়শ্রেণী:দর্শন বিষয়শ্রেণী:সত্তাতত্ত্ব বিষয়শ্রেণী:গ্রিক দর্শন বিষয়শ্রেণী:পাশ্চাত্য দর্শন বিষয়শ্রেণী:অধিদর্শনের ধারণা
গ্রাফেনবার্গ স্পট বা জি-স্পট হচ্ছে যোনিপথের একটি কল্পিত অংশবিশেষ যা মূত্রথলির নিচে অবস্থিত  হয়েছে। এর নামকরণ করা হয়েছে জার্মান স্ত্রী-রোগ বিশেষজ্ঞ আর্নেস্ট গ্রাফেনবার্গ-এর নামানুসারে। তার মতে যোনিপথের শুরু হতে ১-৩ ইঞ্চির মাঝেই জি-স্পটের অবস্থান। তবে জি-স্পটের অস্তিত্ব এবং নারীদের নির্গমনের কোন প্রমাণ পাওয়া যায়নি।  আর্নেস্ট গ্রাফেনবার্গের অভিমত অনুযায়ী জি-স্পট হচ্ছে যোনিপথের সেই ক্ষুদ্রাংশ যা সামান্য স্পর্শে বা চাপে নারীদেহে প্রচণ্ড যৌন উত্তেজনার সৃষ্টি করে। অধিকাংশ নারীর ক্ষেত্রে তখনই রাগমোচন শুরু হয় যখন জি-স্পটে চাপ বা ঘর্ষণ অনুভূত হয়। যদিও জি-স্পটে বারংবার চাপ প্রয়োগ করা হলে এটি মুত্রনালীকে মূত্র সঞ্চালনে উদ্দীপ্ত করে। কিন্তু পরিপূর্ণ যৌনমিলনের জন্য জি-স্পট-এর সঠিক ব্যবহার আবশ্যক।See page 135 for prostate information, and page 76 for G-spot and vaginal nerve ending information.   যদিও জি-স্পটের অস্তিত্ব এবং পুরুষের বীর্যের ন্যায় রাগমোচনের সময় নারীদের নিঃসরণের কোন প্রমাণ পাওয়া যায়নি তথাপি এ বিষয়ে বিতর্ক চলমান রয়েছে। জি-স্পট সংক্রান্ত গবেষণা ১৯৪০ এর দশক থেকেই চলে আসছে।  এর অস্তিত্ব, অবস্থান এবং সংজ্ঞার স্বপক্ষে এবং বিপক্ষে বহু বিতর্ক বিদ্যমান।    তথ্যসূত্র   বিষয়শ্রেণী:স্ত্রী প্রজননতন্ত্র বিষয়শ্রেণী:যোনি বিষয়শ্রেণী:ভগাঙ্কুর বিষয়শ্রেণী:যৌন উত্তেজনা
স্টুয়ার্ট আলেকজান্ডার বেনেট (জন্ম ১০ আগস্ট ১৯৮০) একজন ইংরেজ পেশাদার কুস্তি ধারাভাষ্যকার, অভিনেতা এবং অবসরপ্রাপ্ত পেশাদার কুস্তিগির। তিনি বর্তমানে ডাব্লিউডাব্লিউই-তে স্বাক্ষর করেছেন, যেখানে তিনি স্ম্যাকডাউন ব্র্যান্ডের একটি রঙের ভাষ্যকার হিসেবে ওয়েড ব্যারেট নামে রিং নামে পারফর্ম করেন।  তিনি ২০১০ সালে এনএক্সটি- এর প্রথম সিজন জিতেছিলেন এবং সেই বছরের শেষের দিকে র- তে তার প্রধান রোস্টারে আত্মপ্রকাশ করেছিলেন, দ্য নেক্সাস- এর নেতা হিসাবে খ্যাতি অর্জন করেছিলেন, একটি খলনায়ক দল যা এনএক্সটি প্রথম সিজনের অবশিষ্ট রুকিদের সমন্বয়ে গঠিত। তিনি ২০১০ সালে ডাব্লিউডাব্লিউই-এর জন্য পাঁচটি পিপিভি ইভেন্টের শিরোনাম করেছিলেন— সামারস্ল্যাম, নাইট অফ চ্যাম্পিয়নস, ব্র্যাগিং রাইটস, সারভাইভার সিরিজ, এবং টিএলসি —যার মধ্যে তিনটিতে তিনি ডাব্লিউডাব্লিউই চ্যাম্পিয়নশিপের জন্য ব্যর্থভাবে চ্যালেঞ্জ করতে দেখেছিলেন। ২০১১ সালে, তিনি প্রাক্তন নেক্সাস সদস্য হিথ স্লেটার এবং জাস্টিন গ্যাব্রিয়েলের পাশাপাশি ইজেকিয়েল জ্যাকসনের সাথে একটি স্বল্পকালীন গ্রুপ দ্য কোর গঠন করেন। তারা ভেঙে যাওয়ার পর, তিনি পাঁচবার ইন্টারকন্টিনেন্টাল চ্যাম্পিয়ন হতে যাবেন।  ২০১৩ সালে, ব্যারেটের রিং নামটি বেড নিউজ ব্যারেটে সংশোধন করা হয়েছিল এবং তিনি এমন একজনের চরিত্র গ্রহণ করেছিলেন যিনি খারাপ সংবাদ পরিবেশন করতে প্রচুর আনন্দ নিয়েছিলেন। ২০১৫ কিং অফ দ্য রিং টুর্নামেন্ট জেতার পরে, তার রিং নাম পরিবর্তন করে কিং ব্যারেট করা হয়েছিল এবং তিনি একটি অহংকারী রাজকীয় চরিত্রে অভিনয় করতে শুরু করেছিলেন। তিনি উল্লেখযোগ্যভাবে তার পুরো ডাব্লুডাব্লিউই ক্যারিয়ারের জন্য একজন খলনায়কের চরিত্রে অভিনয় করেছেন, তার চরিত্রে অন্যান্য পরিবর্তনগুলি নির্বিশেষে। তিনি ২০১৬ সালে ডাব্লিউডাব্লিউই ত্যাগ করেন এবং তারপর থেকে কুস্তি করেননি, যদিও তিনি আন্তর্জাতিক স্বাধীন সার্কিটে নন-রেসলিং ভূমিকায় উপস্থিত হয়েছেন, যেমন ওয়ার্ল্ড অফ স্পোর্ট রেসলিং- এর ধারাভাষ্যকার এবং তার আসল নামে ডিফিয়েন্ট রেসলিং-এর একজন জেনারেল ম্যানেজার। তিনি ২০২০ সালে এনএক্সটি-এর ধারাভাষ্যকার হিসাবে ডাব্লিউডাব্লিউই-তে ফিরে আসেন।  বেনেট অ্যাকশন ফিল্ম ডেড ম্যান ডাউন (২০১৩) এর মাধ্যমে তার অভিনয়ে আত্মপ্রকাশ করেন এবং এর পর থেকে তিনি এলিমিনেটর (২০১৬), আই অ্যাম ভেঞ্জেন্স (২০১৮), এবং আই অ্যাম ভেঞ্জেন্স: রিটেলিয়েশন (২০২০) এর মতো অ্যাকশন চলচ্চিত্রে অভিনয় করেছেন।   তথ্যসূত্র    বহিঃসংযোগ            বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পুরুষ পেশাদার কুস্তিগির বিষয়শ্রেণী:ইংরেজ পুরুষ পেশাদার কুস্তিগির বিষয়শ্রেণী:কিং অব দ্য রিং প্রতিযোগিতার বিজয়ী বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:পেশাদার কুস্তি ঘোষক বিষয়শ্রেণী:প্রবাসী পেশাদার কুস্তিগির বিষয়শ্রেণী:পেশাদার কুস্তির ক্ষমতাধর ব্যক্তি বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ